title: Kommissionens gennemførelsesforordning (EU) 2017/2236 af 5. december 2017 om ændring af forordning (EF) nr. 3199/93 om gensidig anerkendelse af fremgangsmåderne for fuldstændig denaturering af alkohol med henblik på fritagelse for punktafgift

text:
               6.12.2017

               DA

               Den Europæiske Unions Tidende

               L 320/6

         KOMMISSIONENS GENNEMFØRELSESFORORDNING (EU) 2017/2236
   af 5. december 2017
   om ændring af forordning (EF) nr. 3199/93 om gensidig anerkendelse af fremgangsmåderne for fuldstændig denaturering af alkohol med henblik på fritagelse for punktafgift
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 92/83/EØF af 19. oktober 1992 om harmonisering af punktafgiftsstrukturen for alkohol og alkoholholdige drikkevarer (1), særlig artikel 27, stk. 4, og
   ud fra følgende betragtninger:

               (1)

               I henhold til artikel 27, stk. 1, litra a), i direktiv 92/83/EØF skal medlemsstaterne punktafgiftsfritage alkohol, der er blevet fuldstændig denatureret i overensstemmelse med en medlemsstats forskrifter, når sådanne forskrifter er behørigt anmeldt og godkendt i overensstemmelse med stk. 3 og 4 i nævnte artikel.

               (2)

               Denatureringsmidler, som agtes anvendt i den enkelte medlemsstat med henblik på fuldstændig denaturering af alkohol i overensstemmelse med artikel 27, stk. 1, litra a), i direktiv 92/83/EØF, er beskrevet i bilaget til Kommissionens forordning (EF) nr. 3199/93 (2).

               (3)

               Den 8. juni 2017 meddelte Rumænien Kommissionen de denatureringsmidler til fuldstændig denaturering af alkohol, som landet agter at anvende, for så vidt angår nævnte direktivs artikel 27, stk. 1, litra a), fra den 1. september 2017.

               (4)

               Kommissionen videregav denne meddelelse til de øvrige medlemsstater den 14. juni 2017.

               (5)

               Den 5. juli 2017 meddelte Bulgarien Kommissionen de denatureringsmidler til fuldstændig denaturering af alkohol, som landet agter at anvende, for så vidt angår nævnte direktivs artikel 27, stk. 1, litra a), fra den 1. august 2017.

               (6)

               Kommissionen videregav denne meddelelse til de øvrige medlemsstater den 7. juli 2017.

               (7)

               Kommissionen har ikke modtaget nogen indsigelser.

               (8)

               Af hensyn til retssikkerheden bør nærværende forordning træde i kraft så hurtigt som muligt.

               (9)

               Forordning (EF) nr. 3199/93 bør derfor ændres.

               (10)

               Foranstaltningerne i denne forordning er i overensstemmelse med udtalelse fra Udvalget om Punktafgifter —

         VEDTAGET DENNE FORORDNING:
   Artikel 1
   Bilaget til forordning (EF) nr. 3199/93 erstattes af teksten i bilaget til nærværende forordning.
   Artikel 2
   Denne forordning træder i kraft dagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 5. december 2017.

            På Kommissionens vegne

         Jean-Claude JUNCKER

            Formand

      (1)  EFT L 316 af 31.10.1992, s. 21.

      (2)  Kommissionens forordning (EF) nr. 3199/93 af 22. november 1993 om gensidig anerkendelse af fremgangsmåderne for fuldstændig denaturering af alkohol med henblik på fritagelse for punktafgift (EFT L 288 af 23.11.1993, s. 12).

      BILAG
      »
            BILAG
            Liste over produkter med deres Chemical Abstracts Service (CAS) registreringsnummer, som er godkendt til fuldstændig denaturering af alkohol.

                        Acetone

                        CAS: 67-64-1

                        Denatoniumbenzoat

                        CAS: 3734-33-6

                        Ethanol

                        CAS: 64-17-5

                        Ethyl(tert-butyl)ether

                        CAS: 637-92-3

                        Fluorescein

                        CAS: 2321-07-5

                        Benzin (herunder blyfri benzin)

                        CAS: 86290-81-5

                        Isopropylalkohol

                        CAS: 67-63-0

                        Petroleum

                        CAS: 8008-20-6

                        Lampeolie

                        CAS: 64742-47-8 og 64742-48-9

                        Methanol

                        CAS: 67-56-1

                        Methylethylketon (butanon)

                        CAS: 78-93-3

                        Methylisobutylketon

                        CAS: 108-10-1

                        Methylenblåt (52015)

                        CAS: 61-73-4

                        Solventnafta

                        CAS: 8030-30-6

                        Terpentinolie

                        CAS: 8006-64-2

                        Rensebenzin

                        CAS: 92045-57-3

                  I dette bilag har udtrykket »absolut ethanol« samme betydning som »absolut alkohol«, der anvendes af Den Internationale Union for Ren og Anvendt Kemi (IUPAC).
            I alle medlemsstater kan den denaturerede alkohol tilsættes et farvestof for at give den en karakteristisk farve, hvilket gør den umiddelbart identificerbar.
            I.   Den fælles denatureringsprocedure for fuldstændig denatureret alkohol, som anvendes i Belgien, Bulgarien, Danmark, Tyskland, Estland, Irland, Grækenland, Spanien, Frankrig, Italien, Cypern, Letland, Litauen, Luxembourg, Ungarn, Malta, Nederlandene, Østrig, Polen, Portugal, Rumænien, Slovenien, Slovakiet og Finland:

            Pr. hektoliter absolut ethanol:

                        —

                        1,0 liter isopropylalkohol

                        —

                        1,0 liter methylethylketon

                        —

                        1,0 gram denatoniumbenzoat.

                  II.   En øget koncentration af den fælles denatureringsprocedure for fuldstændig denatureret alkohol, som anvendes i følgende medlemsstater:

               Tjekkiet og Det Forenede Kongerige

            Pr. hektoliter absolut ethanol:

                        —

                        3,0 liter isopropylalkohol

                        —

                        3,0 liter methylethylketon

                        —

                        1,0 gram denatoniumbenzoat.

               Kroatien

            Pr. hektoliter absolut ethanol:
            Mindst:

                        —

                        1,0 liter isopropylalkohol

                        —

                        1,0 liter methylethylketon

                        —

                        1,0 gram denatoniumbenzoat.

               Sverige

            Pr. hektoliter absolut ethanol:

                        —

                        1,0 liter isopropylalkohol

                        —

                        2,0 liter methylethylketon

                        —

                        1,0 gram denatoniumbenzoat.

                  III.   Yderligere denatureringsprocedurer for fuldstændig denatureret alkohol, som anvendes i visse medlemsstater:

            Pr. hektoliter absolut ethanol kan følgende formuleringer anvendes:

               Tjekkiet

                        1.

                        0,4 liter solventnafta
                        0,2 liter petroleum
                        0,1 liter rensebenzin.

                        2.

                        3,0 liter ethyl(tert-butyl)ether
                        1,0 liter isopropylalkohol
                        1,0 liter blyfri benzin
                        10 milligram fluorescein.

               Grækenland

            Det er alene alkohol af lav kvalitet (for- og efterløb fra destillationer) med en alkoholstyrke på mindst 93 og ikke over 96 volumenprocent, som kan være denatureret.
            Pr. hektoliter vandig alkohol på 93 volumenprocent tilsættes følgende stoffer:

                        —

                        2,0 liter methanol

                        —

                        1,0 liter terpentinolie

                        —

                        0,50 liter lampeolie

                        —

                        0,40 gram methylenblåt.

                  Ved en temperatur på 20 °C bør slutproduktet i den uændrede form ligge på 93 volumenprocent.

               Finland — godkendt indtil den 31. december 2018

            Pr. hektoliter absolut ethanol kan følgende formuleringer anvendes:

                        1.

                        2,0 liter methylethylketon
                        3,0 liter methylisobutylketon.

                        2.

                        2,0 liter acetone
                        3,0 liter methylisobutylketon.

                  «


title: Kommissionens gennemførelsesforordning (EU) 2017/2241 af 6. december 2017 om forlængelse af overgangsperioderne for kapitalgrundlagskrav vedrørende eksponeringer mod centrale modparter i Europa-Parlamentets og Rådets forordning (EU) nr. 575/2013 og (EU) nr. 648/2012 (EØS-relevant tekst. )

text:
               7.12.2017

               DA

               Den Europæiske Unions Tidende

               L 322/27

         KOMMISSIONENS GENNEMFØRELSESFORORDNING (EU) 2017/2241
   af 6. december 2017
   om forlængelse af overgangsperioderne for kapitalgrundlagskrav vedrørende eksponeringer mod centrale modparter i Europa-Parlamentets og Rådets forordning (EU) nr. 575/2013 og (EU) nr. 648/2012
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 575/2013 af 26. juni 2013 om tilsynsmæssige krav til kreditinstitutter og investeringsselskaber og om ændring af forordning (EU) nr. 648/2012 (1), særlig artikel 497, stk. 3, og
   ud fra følgende betragtninger:

               (1)

               For at undgå forstyrrelser på de internationale finansmarkeder og for ikke at straffe institutter ved at pålægge dem højere kapitalgrundlagskrav i forbindelse med anerkendelsen af eksisterende centrale modparter (CCP'er) i tredjelande fastsættes der ved artikel 497, stk. 2, i forordning (EU) nr. 575/2013 en overgangsperiode, i hvilken tredjelands-CCP'er, hos hvem institutter, der er etableret i Unionen, clearer transaktioner, af de pågældende institutter kan betragtes som kvalificerende centrale modparter.

               (2)

               Forordning (EU) nr. 575/2013 ændrede Europa-Parlamentets og Rådets forordning (EU) nr. 648/2012 (2) for så vidt angår en række input til beregning af institutternes kapitalgrundlagskrav vedrørende eksponeringer mod tredjelands-CCP'er. I henhold til artikel 89, stk. 5a, i forordning (EU) nr. 648/2012 skal visse tredjelands-CCP'er i en begrænset periode indberette det totale beløb af initialmargenen, som de har modtaget fra clearingmedlemmerne. Denne overgangsperiode afspejler den periode, der er fastsat i artikel 497, stk. 2, i forordning (EU) nr. 575/2013.

               (3)

               Begge overgangsperioder skulle udløbe den 15. juni 2014.

               (4)

               Ved artikel 497, stk. 3, i forordning (EU) nr. 575/2013 tillægges Kommissionen beføjelse til at vedtage en gennemførelsesretsakt med henblik på i undtagelsestilfælde at forlænge overgangsperioden vedrørende kapitalgrundlagskrav med seks måneder. Denne forlængelse bør også gælde tidsfristerne i artikel 89, stk. 5a, i forordning (EU) nr. 648/2012. Disse overgangsperioder er senest blevet forlænget til den 15. december 2017 ved Kommissionens gennemførelsesforordning (EU) 2017/954 (3).

               (5)

               Af de CCP'er, der er etableret i tredjelande, og som indtil nu har ansøgt om anerkendelse henhold til artikel 25 forordning (EU) nr. 648/2012, er 29 CCP'er allerede blevet anerkendt af Den Europæiske Værdipapir- og Markedstilsynsmyndighed. Blandt disse er en CCP fra New Zealand blevet anerkendt på grundlag af Kommissionens gennemførelsesafgørelse (EU) 2016/2274 (4). Endvidere kan tre CCP'er fra Indien anerkendes på grundlag af Kommissionens gennemførelsesafgørelse (EU) 2016/2269 (5). De resterende CCP'er fra tredjelande venter stadig på anerkendelse, og anerkendelsesprocessen vil ikke være afsluttet inden den 15. december 2017. Hvis overgangsperioden ikke forlænges, vil institutter etableret i Unionen (eller deres datterselskaber etableret uden for Unionen), som har eksponeringer for de resterende CCP'er fra tredjelande, opleve betydelige stigningeri kapitalgrundlagskravene for disse eksponeringer, hvilket potentielt kunne medføre, at disse institutter måtte trække sig tilbage som direkte deltagere i sådanne CCP'er, eller at de, i det mindste midlertidigt, måtte ophøre med at levere clearingtjenesteydelser til disse institutters kunder og dermed forårsage alvorlige forstyrrelser på de markeder, hvor disse CCP'er udøver aktiviteter.

               (6)

               Derfor vil det behov for at undgå forstyrrelser af markeder uden for Unionen, som førte til de foregående forlængelser af overgangsperioden, der er omhandlet i artikel 497, stk. 2, i forordning (EU) nr. 575/2013, fortsat gøre sig gældende efter udløbet af den forlængelse af overgangsperioden, der er omhandlet i gennemførelsesforordning (EU) 2017/954. Med en yderligere forlængelse af overgangsperioden burde institutter etableret i Unionen (eller datterselskaber heraf etableret uden for Unionen) kunne undgå en væsentlig skærpelse af kapitalgrundlagskravet som følge af en uafsluttet anerkendelsesproces for CCP'er, som på en holdbar og lettilgængelig måde leverer den særlige form for clearingtjenester, som institutter etableret i Unionen (eller datterselskaber heraf etableret uden for Unionen) kræver. Det er derfor passende at forlænge overgangsperioderne med yderligere seks måneder.

               (7)

               Foranstaltningerne i denne forordning er i overensstemmelse med udtalelse fra Det Europæiske Bankudvalg —

         VEDTAGET DENNE FORORDNING:
   Artikel 1
   15-månedersperioderne i henholdsvis artikel 497, stk. 2, i forordning (EU) nr. 575/2013 og i artikel 89, stk. 5a, andet afsnit, i forordning (EU) nr. 648/2012, som senest forlænget ved gennemførelsesforordning (EU) 2017/954, forlænges med yderligere seks måneder indtil den 15. juni 2018.
   Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 6. december 2017.

            På Kommissionens vegne

         Jean-Claude JUNCKER

            Formand

      (1)  EUT L 176 af 27.6.2013, s. 1.

      (2)  Europa-Parlamentets og Rådets forordning (EU) nr. 648/2012 af 4. juli 2012 om OTC-derivater, centrale modparter og transaktionsregistre (EUT L 201 af 27.7.2012, s. 1).

      (3)  Kommissionens gennemførelsesforordning (EU) 2017/954 af 6. juni 2017 om forlængelse af overgangsperioderne for kapitalgrundlagskrav vedrørende eksponeringer mod centrale modparter i Europa-Parlamentets og Rådets forordning (EU) nr. 575/2013 og forordning (EU) nr. 648/2012 (EUT L 144 af 7.6.2017, s. 14).

      (4)  Kommissionens gennemførelsesafgørelse (EU) 2016/2274 af 15. december 2016 om ækvivalens mellem de reguleringsmæssige rammer for centrale modparter i New Zealand i overensstemmelse med Europa-Parlamentets og Rådets forordning (EU) nr. 648/2012 (EUT L 342 af 16.12.2016, s. 54).

      (5)  Kommissionens gennemførelsesafgørelse (EU) 2016/2269 af 15. december 2016 om ækvivalens mellem de reguleringsmæssige rammer for centrale modparter i Indien i overensstemmelse med Europa-Parlamentets og Rådets forordning (EU) nr. 648/2012 (EUT L 342 af 16.12.2016, s. 38).


title: Kommissionens gennemførelsesforordning (EU) 2017/2248 af 30. november 2017 om tarifering af visse varer i den kombinerede nomenklatur

text:
                  8.12.2017

                  DA

                  Den Europæiske Unions Tidende

                  L 324/14

            KOMMISSIONENS GENNEMFØRELSESFORORDNING (EU) 2017/2248
      af 30. november 2017
      om tarifering af visse varer i den kombinerede nomenklatur
      EUROPA-KOMMISSIONEN HAR —
      under henvisning til traktaten om Den Europæiske Unions funktionsmåde,
      under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (1), særlig artikel 57, stk. 4, og artikel 58, stk. 2, og
      ud fra følgende betragtninger:

                  (1)

                  For at sikre en ensartet anvendelse af den kombinerede nomenklatur, der er knyttet som bilag til Rådets forordning (EØF) nr. 2658/87 (2), bør der vedtages bestemmelser vedrørende tariferingen af de i bilaget omhandlede varer.

                  (2)

                  Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.

                  (3)

                  Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.

                  (4)

                  Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 34, stk. 9, i forordning (EU) nr. 952/2013. Denne periode bør fastsættes til tre måneder.

                  (5)

                  Foranstaltningerne i denne forordning er i overensstemmelse med udtalelse fra Toldkodeksudvalget —

            VEDTAGET DENNE FORORDNING:
      Artikel 1
      De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er nævnt i kolonne 2 i tabellen.
      Artikel 2
      Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 34, stk. 9, i forordning (EU) nr. 952/2013 i en periode på tre måneder fra denne forordnings ikrafttræden.
      Artikel 3
      Denne forordning træder i kraft på tyvendedagen efter offentliggørelsen i Den Europæiske Unions Tidende.

         Denne forordning er bindende i alle enkeltheder og gælder umiddelbart i hver medlemsstat.
         Udfærdiget i Bruxelles, den 30. november 2017.

               På Kommissionens vegne

               For formanden

            Stephen QUEST

               Generaldirektør

               Generaldirektoratet for Beskatning og Toldunion

         (1)  EUT L 269 af 10.10.2013, s. 1.

         (2)  Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif (EFT L 256 af 7.9.1987, s. 1).

         BILAG

                     Varebeskrivelse

                     Tarifering
                     (KN-kode)

                     Begrundelse

                     (1)

                     (2)

                     (3)

                     Varen (en såkaldt »guy grip dead-end«) består af seks tråde, hver med en tykkelse på 3,25 mm.
                     Trådene er af galvaniseret koldtrukket kulstofstål. Trådene løber parallelt med hinanden og er forzinkede. De er løstsnoet i hele deres længde og bøjet som et »U«.
                     Efter frembydelse anvendes varen til at bardunere telefonpæle af træ, dvs. tråden snos fast sammen og bliver til snoet tråd.
                     Se billeder. (*1)

                     7326 20 00

                     Tarifering i henhold til almindelig tariferingsbestemmelse 1 og 6 vedrørende fortolkningen af den kombinerede nomenklatur og teksten til KN-kode 7326  og 7326 20 00 .
                     Tarifering under pos. 7312  som »snoet tråd, kabler, tovværk, flettede bånd, stropper og lignende varer« er udelukket, fordi varen ikke er fastsnoet (se også Forklarende Bemærkninger til HS, pos. 7312 , første stykke, og de forklarende bemærkninger til den kombinerede nomenklatur til underpos. 7312 10 61  til 7312 10 69 ). Den bliver først fastsnoet, når den er monteret på telefonpælen.
                     Varen skal derfor tariferes under KN-kode 7326 20 00  som »andre varer af jern og stål«.

            (*1)  Billederne tjener kun til information.


title: Kommissionens gennemførelsesforordning (EU) 2017/2243 af 30. november 2017 om ophævelse af gennemførelsesforordning (EU) nr. 1212/2014 om tarifering af visse varer i den kombinerede nomenklatur

text:
               8.12.2017

               DA

               Den Europæiske Unions Tidende

               L 324/1

         KOMMISSIONENS GENNEMFØRELSESFORORDNING (EU) 2017/2243
   af 30. november 2017
   om ophævelse af gennemførelsesforordning (EU) nr. 1212/2014 om tarifering af visse varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (1), særlig artikel 57, stk. 4, og artikel 58, stk. 2, og
   ud fra følgende betragtninger:

               (1)

               I gennemførelsesforordning (EU) nr. 1212/2014 (2) tariferede Kommissionen under KN-kode 8108 90 90 en massiv, cylindrisk vare med gevind af titanlegering, som frembydes til brug inden for traumekirurgi.

               (2)

               I sin dom i sag C-51/16 (3) fastslog Domstolen, at position 9021 i den kombinerede nomenklatur (KN), der er fastsat i bilag I til Rådets forordning (EØF) nr. 2658/87 (4) som ændret ved Kommissionens gennemførelsesforordning (EU) nr. 1101/2014 (5), skal fortolkes således, at positionen omfatter medicinske implantatskruer som de i hovedsagen omhandlede, hvis disse produkter har karakteristika, der adskiller dem fra almindelige produkter, navnlig under hensyntagen til deres fremstillingsmåde, deres særlige funktion, deres omhyggelige fremstilling og deres store nøjagtighed. Særligt den omstændighed, at medicinske implantatskruer som de i hovedsagen omhandlede kun kan indsættes i legemet ved hjælp af særligt medicinsk værktøj og ikke med almindeligt værktøj, udgør et kendetegn, der skal tages i betragtning med henblik på at adskille disse medicinske implantatskruer fra almindelige produkter.

               (3)

               Den vare, der er omfattet af gennemførelsesforordning (EU) nr. 1212/2014, er i overensstemmelse med ISO/TC 150-standarderne for implantatskruer, frembydes til brug inden for traumekirurgi til behandling af knoglebrud, frembydes i en steril emballage, er forsynet med et nummer, således at den kan spores gennem hele produktions- og distributionsfasen, og skal anbringes i kroppen med specialværktøj.

               (4)

               Tarifering af den vare, der er omfattet af gennemførelsesforordning (EU) nr. 1212/2014, under KN-kode 8108 90 90 er derfor ikke i overensstemmelse med Domstolens konklusioner i sag C-51/16.

               (5)

               Gennemførelsesforordning (EU) nr. 1212/2014 bør derfor ophæves.

               (6)

               Foranstaltningerne i denne forordning er i overensstemmelse med udtalelse fra Toldkodeksudvalget —

         VEDTAGET DENNE FORORDNING:
   Artikel 1
   Gennemførelsesforordning (EU) nr. 1212/2014 ophæves.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 30. november 2017.

            På Kommissionens vegne

            For formanden

         Stephen QUEST

            Generaldirektør

            Generaldirektoratet for Beskatning og Toldunion

      (1)  EUT L 269 af 10.10.2013, s. 1.

      (2)  Kommissionens gennemførelsesforordning (EU) nr. 1212/2014 af 11. november 2014 om tarifering af visse varer i den kombinerede nomenklatur (EUT L 329 af 14.11.2014, s. 3).

      (3)  Domstolens dom af 26. april 2017, Stryker EMEA Supply Chain Services, C-51/16, ECLI:EU:C:2017:298.

      (4)  Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (EFT L 256 af 7.9.1987, s. 1).

      (5)  Kommissionens gennemførelsesforordning (EU) nr. 1101/2014 af 16. oktober 2014 om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif (EUT L 312 af 31.10.2014, s. 1).


title: Kommissionens gennemførelsesforordning (EU) 2017/2244 af 30. november 2017 om tarifering af visse varer i den kombinerede nomenklatur

text:
                  8.12.2017

                  DA

                  Den Europæiske Unions Tidende

                  L 324/3

            KOMMISSIONENS GENNEMFØRELSESFORORDNING (EU) 2017/2244
      af 30. november 2017
      om tarifering af visse varer i den kombinerede nomenklatur
      EUROPA-KOMMISSIONEN HAR —
      under henvisning til traktaten om Den Europæiske Unions funktionsmåde,
      under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (1), særlig artikel 57, stk. 4, og artikel 58, stk. 2, og
      ud fra følgende betragtninger:

                  (1)

                  For at sikre en ensartet anvendelse af den kombinerede nomenklatur, der er knyttet som bilag til Rådets forordning (EØF) nr. 2658/87 (2), bør der vedtages bestemmelser vedrørende tariferingen af de i bilaget omhandlede varer.

                  (2)

                  Ved forordning (EØF) nr. 2658/87 er der fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.

                  (3)

                  Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.

                  (4)

                  Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 34, stk. 9, i forordning (EU) nr. 952/2013. Denne periode bør fastsættes til tre måneder.

                  (5)

                  Foranstaltningerne i denne forordning er i overensstemmelse med udtalelse fra Toldkodeksudvalget —

            VEDTAGET DENNE FORORDNING:
      Artikel 1
      De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er anført i kolonne 2 i tabellen.
      Artikel 2
      Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 34, stk. 9, i forordning (EU) nr. 952/2013 i en periode på tre måneder fra denne forordnings ikrafttræden.
      Artikel 3
      Denne forordning træder i kraft på tyvendedagen efter offentliggørelsen i Den Europæiske Unions Tidende.

         Denne forordning er bindende i alle enkeltheder og gælder umiddelbart i hver medlemsstat.
         Udfærdiget i Bruxelles, den 30. november 2017.

               På Kommissionens vegne

               For formanden

            Stephen QUEST

               Generaldirektør

               Generaldirektoratet for Beskatning og Toldunion

         (1)  EUT L 269 af 10.10.2013, s. 1.

         (2)  Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (EFT L 256 af 7.9.1987, s. 1).

         BILAG

                     Varebeskrivelse

                     Tarifering
                     (KN-kode)

                     Begrundelse

                     (1)

                     (2)

                     (3)

                     Produktet består af to horisontale skinner og to vertikale skinner af ekstruderet aluminium, der tilsammen udgør en ramme beregnet til fastgørelse på væggen ved hjælp af skruer.
                     Produktet er beregnet til ophæng af vægflisepaneler.
                     De horisontale skinners design gør det muligt at skyde panelerne ind mellem dem, hvilket gør det lettere at fjerne og erstatte panelerne, hvis det er nødvendigt.
                     (Se billedet) (*1)

                     7616 99 90

                     Tarifering i henhold til almindelig tariferingsbestemmelse 1 og 6 vedrørende den kombinerede nomenklatur og teksten til KN-kode 7616 , 7616 99  og 7616 99 90 .
                     Tarifering under pos. 8302  som »beslag, tilbehør og lignende varer, af uædle metaller, til møbler, døre, trapper, vinduer, rullegardiner, persienner, karrosserier, sadelmagerarbejder, kufferter, kister og lign.« er udelukket. Skinnerne er designet til fastgørelse af flisepaneler på væggen, og disse flisepaneler har en anden karakter end de artikler, der fastgøres ved hjælp af produkterne under pos. 8302  (se også de forklarende bemærkninger til det harmoniserede system, pos. 8302 , andet stykke, punkt D) og E)).
                     Produktet skal derfor tariferes under KN-kode 7616 99 90  som »andre varer af aluminium«.

            (*1)  Billedet er kun vejledende.


title: Kommissionens gennemførelsesforordning (EU) 2017/2245 af 30. november 2017 om tarifering af visse varer i den kombinerede nomenklatur

text:
                  8.12.2017

                  DA

                  Den Europæiske Unions Tidende

                  L 324/6

            KOMMISSIONENS GENNEMFØRELSESFORORDNING (EU) 2017/2245
      af 30. november 2017
      om tarifering af visse varer i den kombinerede nomenklatur
      EUROPA-KOMMISSIONEN HAR —
      under henvisning til traktaten om Den Europæiske Unions funktionsmåde,
      under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (1), særlig artikel 57, stk. 4, og artikel 58, stk. 2, og
      ud fra følgende betragtninger:

                  (1)

                  For at sikre en ensartet anvendelse af den kombinerede nomenklatur, der er knyttet som bilag til Rådets forordning (EØF) nr. 2658/87 (2), bør der vedtages bestemmelser vedrørende tariferingen af de i bilaget omhandlede varer.

                  (2)

                  Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.

                  (3)

                  Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.

                  (4)

                  Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 34, stk. 9, i forordning (EU) nr. 952/2013. Denne periode bør fastsættes til tre måneder.

                  (5)

                  Foranstaltningerne i denne forordning er i overensstemmelse med udtalelse fra Toldkodeksudvalget —

            VEDTAGET DENNE FORORDNING:
      Artikel 1
      De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er nævnt i kolonne 2 i tabellen.
      Artikel 2
      Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 34, stk. 9, i forordning (EU) nr. 952/2013 i en periode på tre måneder fra denne forordnings ikrafttræden.
      Artikel 3
      Denne forordning træder i kraft på tyvendedagen efter offentliggørelsen i Den Europæiske Unions Tidende.

         Denne forordning er bindende i alle enkeltheder og gælder umiddelbart i hver medlemsstat.
         Udfærdiget i Bruxelles, den 30. november 2017.

               På Kommissionens vegne

               For formanden

            Stephen QUEST

               Generaldirektør

               Generaldirektoratet for Beskatning og Toldunion

         (1)  EUT L 269 af 10.10.2013, s. 1.

         (2)  Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif (EFT L 256 af 7.9.1987, s. 1).

         BILAG

                     Varebeskrivelse

                     Tarifering
                     (KN-kode)

                     Begrundelse

                     (1)

                     (2)

                     (3)

                     En vare (et såkaldt »badebræt«) af plast med skridsikker overflade, som måler ca. 35 × 69 cm.
                     Varen har drænhuller, et håndtag og en integreret sæbeskål. På undersiden er den udstyret med fire justerbare fødder, så den kan tilpasses bredden på et badekar.
                     Badebrættet kan hjælpe brugeren med at klatre op i og ud af badekarret, og det kan også anvendes til at sidde på eller til at opbevare badeprodukter.
                     Se billede. (*1)

                     3924 90 00

                     Tarifering i henhold til almindelig tariferingsbestemmelse 1 og 6 vedrørende fortolkningen af den kombinerede nomenklatur og teksten til KN-kode 3924  og 3924 90 00 .
                     Varen er ikke et møbel, idet den hverken er udformet til at blive anbragt på gulvet eller jorden eller til at blive hængt op, fæstnet til væggen eller anbragt flere oven på hinanden. I henhold til bestemmelse 2 til kapitel 94 er tarifering af varen som et møbel under position 9401 , 9402  eller 9403  derfor udelukket.
                     Varen tariferes under KN-kode 3924 90 00  som andre husholdningsartikler samt hygiejniske artikler og toiletartikler, af plast.

            (*1)  Billedet er kun vejledende.


title: Kommissionens gennemførelsesforordning (EU) 2017/2246 af 30. november 2017 om tarifering af visse varer i den kombinerede nomenklatur

text:
               8.12.2017

               DA

               Den Europæiske Unions Tidende

               L 324/8

         KOMMISSIONENS GENNEMFØRELSESFORORDNING (EU) 2017/2246
   af 30. november 2017
   om tarifering af visse varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (1), særlig artikel 57, stk. 4, og artikel 58, stk. 2, og
   ud fra følgende betragtninger:

               (1)

               For at sikre en ensartet anvendelse af den kombinerede nomenklatur, der er knyttet som bilag til Rådets forordning (EØF) nr. 2658/87 (2), bør der vedtages bestemmelser vedrørende tariferingen af de i bilaget omhandlede varer.

               (2)

               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.

               (3)

               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.

               (4)

               Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 34, stk. 9, i forordning (EU) nr. 952/2013. Denne periode bør fastsættes til tre måneder.

               (5)

               Foranstaltningerne i denne forordning er i overensstemmelse med udtalelse fra Toldkodeksudvalget —

         VEDTAGET DENNE FORORDNING:
   Artikel 1
   De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er nævnt i kolonne 2 i tabellen.
   Artikel 2
   Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 34, stk. 9, i forordning (EU) nr. 952/2013 i en periode på tre måneder fra denne forordnings ikrafttræden.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 30. november 2017.

            På Kommissionens vegne

            For formanden

         Stephen QUEST

            Generaldirektør

            Generaldirektoratet for Beskatning og Toldunion

      (1)  EUT L 269 af 10.10.2013, s. 1.

      (2)  Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (EFT L 256 af 7.9.1987, s. 1).

      BILAG

                  Varebeskrivelse

                  Tarifering
                  (KN-kode)

                  Begrundelse

                  (1)

                  (2)

                  (3)

                  Ikke-eksponerede aluminiumplader (såkaldte »positive termoplader med laserdiodefølsomhed«), rektangulære, med en sidelængde over 255 mm, belagt på den ene side med en emulsion (hovedsagelig indeholdende alkalisk opløselig harpiks, et eller flere infrarøde farvestoffer (fototermisk konverter) og en opløselighedsspærre (farvestof)), der er følsom over for infrarøde laserdioder ved en bølgelængde på 830 nm.
                  De er designet til brug med CTP-udstyr (computer til plade) til mellemstore og store oplag. For at øge færdigvarens levetid undergår pladerne en såkaldt »bageproces« for at hærde billedet, når det er blevet fremkaldt.

                  3701 30 00

                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 2 til kapitel 37 og teksten til KN-kode 3701  og 3701 30 00 .
                  Varen har de objektive karakteristika, der kendetegner en ikke-eksponeret fotografisk plade, som er belagt med et lysfølsomt materiale.
                  »Fotografisk« er i bestemmelse 2 til kapitel 37 defineret som en proces, hvorved der dannes synlige billeder, direkte eller indirekte, ved at påvirke en lysfølsom overflade med lys eller andre former for bestråling.
                  De fotografiske plader i kapitel 37 har et eller flere lag af enhver emulsion, der er følsom over for lys eller andre former for bestråling med tilstrækkelig energi til at forårsage den nødvendige reaktion i fotonfølsomme (eller lysfølsomme) materialer, dvs. bestråling med en bølgelængde på ikke over ca. 1 300  nm i det elektromagnetiske spektrum (herunder gammastråling, ultraviolet stråling og nærinfrarød stråling) samt partikelstråling (eller nuklear stråling), til reproduktion såvel monokromt som i farver (se også de forklarende bemærkninger til HS, kapitel 37). Bølgelængden af den strålingsfølsomhed, der kendetegner disse pladers lysfølsomme lag (830 nm), ligger inden for intervallet af accepterede bølgelængder under pos. 3701 .
                  Tarifering under KN-kode 8442 50 00  som trykplader er derfor udelukket, da lysfølsomme plader henhørende under pos. 3701  er udelukket fra pos. 8442  (se også de forklarende bemærkninger til HS, pos. 8442 , afsnit B, og HS-tariferingsudtalelse 3701.30/1  af 2015).
                  Pladerne skal derfor tariferes under KN-kode 3701 30 00  som andre fotografiske plader, med mindst en sidelængde over 255 mm.


title: Kommissionens gennemførelsesforordning (EU) 2017/2247 af 30. november 2017 om tarifering af visse varer i den kombinerede nomenklatur

text:
                  8.12.2017

                  DA

                  Den Europæiske Unions Tidende

                  L 324/11

            KOMMISSIONENS GENNEMFØRELSESFORORDNING (EU) 2017/2247
      af 30. november 2017
      om tarifering af visse varer i den kombinerede nomenklatur
      EUROPA-KOMMISSIONEN HAR —
      under henvisning til traktaten om Den Europæiske Unions funktionsmåde,
      under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (1), særlig artikel 57, stk. 4, og artikel 58, stk. 2, og
      ud fra følgende betragtninger:

                  (1)

                  For at sikre en ensartet anvendelse af den kombinerede nomenklatur, der er knyttet som bilag til Rådets forordning (EØF) nr. 2658/87 (2), bør der vedtages bestemmelser vedrørende tariferingen af de i bilaget omhandlede varer.

                  (2)

                  Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.

                  (3)

                  Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.

                  (4)

                  Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 34, stk. 9, i forordning (EU) nr. 952/2013. Denne periode bør fastsættes til tre måneder.

                  (5)

                  Foranstaltningerne i denne forordning er i overensstemmelse med udtalelse fra Toldkodeksudvalget —

            VEDTAGET DENNE FORORDNING:
      Artikel 1
      De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er nævnt i kolonne 2 i tabellen.
      Artikel 2
      Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 34, stk. 9, i forordning (EU) nr. 952/2013 i en periode på tre måneder fra denne forordnings ikrafttræden.
      Artikel 3
      Denne forordning træder i kraft på tyvendedagen efter offentliggørelsen i Den Europæiske Unions Tidende.

         Denne forordning er bindende i alle enkeltheder og gælder umiddelbart i hver medlemsstat.
         Udfærdiget i Bruxelles, den 30. november 2017.

               På Kommissionens vegne

               For formanden

            Stephen QUEST

               Generaldirektør

               Generaldirektoratet for Beskatning og Toldunion

         (1)  EUT L 269 af 10.10.2013, s. 1.

         (2)  Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (EFT L 256 af 7.9.1987, s. 1).

         BILAG

                     Varebeskrivelse

                     Tarifering
                     (KN-kode)

                     Begrundelse

                     (1)

                     (2)

                     (3)

                     En vare (en såkaldt »varmemåtte«), som måler ca. 190 × 80 × 4 cm og vejer ca. 11,5 kg. Den er polstret og indeholder et varmelegeme (gitter overtrukket med et tyndt lag stof). Den nedre del af måtten (under varmelegemet) består af et 1 cm tykt skumlag. Den øvre yderside af måtten er forsynet med et lag flade og glatte kunststen, der indeholder turmalin. Varens overflade er stiv og nopret.
                     Varen er udstyret med en betjeningsanordning forbundet med et kabel og en strømforbindelse. Betjeningsanordningen har et display, der viser indstillet temperatur, forskellige indikatorer, en knap til at indstille den ønskede temperatur og en tænd-/sluk-knap.
                     Den er designet til varmebehandling af forskellige dele af menneskekroppen. Den kan ligges eller siddes på. Temperaturen kan vælges i et interval på 30-70 °C. Kunststenene udsender (efter opvarmning) fjerninfrarød stråling.
                     Se billeder (*1).

                     8516 79 70

                     Tarifering i henhold til almindelig tariferingsbestemmelse 1 og 6 vedrørende den kombinerede nomenklatur og teksten til KN-kode 8516 , 8516 79  og 8516 79 70 .
                     Tarifering under pos. 9019  som et massageapparat er udelukket, da varen ikke fungerer ved friktion, vibration eller mekanisk bevægelse; den er ikke beregnet til at massere kroppen. Stenene er flade og glatte med særlige egenskaber, der lader dem akkumulere varmen og udsende den uden friktion (se også de forklarende bemærkninger til HS, pos. 9019 , afsnit II).
                     Tarifering under pos. 9404  som sengeudstyr og lign. — madras eller pude — er også udelukket, da artiklen ikke er bestemt som udstyr til sengen. Den er stiv og har en nopret overflade. Bestemmelse 1 a) til kapitel 85 finder derfor ikke anvendelse.
                     Varen fungerer som et apparat til varmeterapi egnet til husholdningsbrug.
                     Den tariferes derfor under KN-kode 8516 79 70  som andre elektrotermiske apparater.

            (*1)  Billederne tjener kun til information.


title: Kommissionens gennemførelsesforordning (EU) 2017/2260 af 5. december 2017 om ændring af Rådets forordning (EU) 2016/44 om restriktive foranstaltninger på baggrund af situationen i Libyen

text:
               8.12.2017

               DA

               Den Europæiske Unions Tidende

               L 324/39

         KOMMISSIONENS GENNEMFØRELSESFORORDNING (EU) 2017/2260
   af 5. december 2017
   om ændring af Rådets forordning (EU) 2016/44 om restriktive foranstaltninger på baggrund af situationen i Libyen
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets afgørelse (FUSP) 2015/1333 af 31. juli 2015 om restriktive foranstaltninger på baggrund af situationen i Libyen og om ophævelse af afgørelse 2011/137/FUSP (1),
   under henvisning til Rådets forordning (EU) 2016/44 af 18. januar 2016 om restriktive foranstaltninger på baggrund af situationen i Libyen og om ophævelse af forordning (EU) nr. 204/2011 (2), særlig artikel 20, litra b), og
   ud fra følgende betragtninger:

               (1)

               Bilag V til forordning (EU) 2016/44 indeholder en liste over skibe, der er udpeget af FN's sanktionskomité i henhold til punkt 11 i FN's Sikkerhedsråds resolution (UNSCR) 2146 (2014). Disse skibe er underlagt en række forbud i henhold til nævnte forordning, herunder forbud mod at laste, transportere eller losse råolie fra Libyen og anløbe havne på Unionens område.

               (2)

               Den 27. november 2017 ændrede De Forenede Nationers Sikkerhedsråds komité identifikationsoplysningerne for skibet CAPRICORN, der er omfattet af restriktive foranstaltninger. Bilag V til forordning (EU) 2016/44 bør derfor ændres.

               (3)

               For at sikre, at foranstaltningerne i denne forordning er effektive, bør denne forordning træde i kraft øjeblikkeligt —

         VEDTAGET DENNE FORORDNING:
   Artikel 1
   Bilag V til forordning (EU) 2016/44 ændres som anført i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 5. december 2017.

            På Kommissionens vegne

            For formanden

            Chef for Tjenesten for Udenrigspolitiske Instrumenter

      (1)  EUT L 206 af 1.8.2015, s. 34.

      (2)  EUT L 12 af 19.1.2016, s. 1.

      BILAG
      I bilag V til forordning (EU) 2016/44 foretages følgende ændringer:
      Punktet:

         »1.   Navn: CAPRICORN
         opføres på listen i henhold til punkt 10, litra a) og b), i resolution 2146 (2014), som udvidet og ændret ved punkt 2 i resolution 2362 (2017) (forbud mod at laste, transportere eller losse; forbud mod at anløbe havne). Den 20. oktober 2017 forlængede komitéen opførelsen på listen i henhold til punkt 11 i resolution 2146, og denne opførelse er gyldig indtil den 18. januar 2018, medmindre komitéen bringer den til ophør tidligere i henhold til punkt 12 i resolution 2146. Flagstat: Tanzania.

            Supplerende oplysninger:

         Opført på listen den 21. juli 2017. Den Internationale Søfartsorganisation (IMO): 8900878. Skibet befandt sig den 21. september 2017 i internationalt farvand ud for De Forenede Arabiske Emirater.«

      affattes således:

         »1.   Navn: CAPRICORN
         Opført på listen i henhold til punkt 10, litra a) og b), i resolution 2146 (2014), som udvidet og ændret ved punkt 2 i resolution 2362 (2017) (forbud mod at laste, transportere eller losse; forbud mod at anløbe havne). Den 20. oktober 2017 forlængede komitéen opførelsen på listen i henhold til punkt 11 i resolution 2146, og denne opførelse er gyldig indtil den 18. januar 2018, medmindre komitéen bringer den til ophør tidligere i henhold til punkt 12 i resolution 2146. Flagstat: ukendt.

            Supplerende oplysninger:

         Opført på listen den 21. juli 2017. Den Internationale Søfartsorganisation (IMO): 8900878. Skibet befandt sig den 21. september 2017 i internationalt farvand ud for De Forenede Arabiske Emirater.«


title: Kommissionens gennemførelsesforordning (EU) 2017/2276 af 8. december 2017 om godkendelse af en ny anvendelse af præparatet af Bacillus subtilis (ATCC PTA-6737) som tilsætningsstof til foder til søer (indehaver af godkendelsen er Kemin Europa N.V.) (EØS-relevant tekst. )

text:
                  9.12.2017

                  DA

                  Den Europæiske Unions Tidende

                  L 326/50

            KOMMISSIONENS GENNEMFØRELSESFORORDNING (EU) 2017/2276
      af 8. december 2017
      om godkendelse af en ny anvendelse af præparatet af Bacillus subtilis (ATCC PTA-6737) som tilsætningsstof til foder til søer (indehaver af godkendelsen er Kemin Europa N.V.)
      (EØS-relevant tekst)
      EUROPA-KOMMISSIONEN HAR —
      under henvisning til traktaten om Den Europæiske Unions funktionsmåde,
      under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 9, stk. 2, og
      ud fra følgende betragtninger:

                  (1)

                  Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for meddelelse af sådanne godkendelser.

                  (2)

                  Der er i overensstemmelse med artikel 7 i forordning (EF) nr. 1831/2003 indgivet en ansøgning om godkendelse af en ny anvendelse af præparatet af Bacillus subtilis (ATCC PTA-6737). Ansøgningen var vedlagt de oplysninger og dokumenter, der kræves i henhold til artikel 7, stk. 3, i forordning (EF) nr. 1831/2003.

                  (3)

                  Ansøgningen vedrører godkendelse i tilsætningsstofkategorien »zootekniske tilsætningsstoffer« af præparatet af Bacillus subtilis (ATCC PTA-6737) som tilsætningsstof til foder med henblik på at opnå en gunstig virkning hos smågrise.

                  (4)

                  Præparatet af Bacillus subtilis (ATCC PTA-6737), der tilhører tilsætningsstofkategorien »zootekniske tilsætningsstoffer«, blev ved Kommissionens forordning (EU) nr. 107/2010 (2) tilladt anvendt i ti år som tilsætningsstof til foder til slagtekyllinger, ved Kommissionens gennemførelsesforordning (EU) nr. 885/2011 (3) til hønniker, slagteænder, vagtler, fasaner, agerhøns, perlehøns, duer, slagtegæs og strudse, ved Kommissionens gennemførelsesforordning (EU) nr. 306/2013 (4) til fravænnede smågrise og andre fravænnede dyr af svinefamilien end Sus scrofa domesticus, ved Kommissionens gennemførelsesforordning (EU) nr. 787/2013 (5) til slagtekalkuner og kalkuner opdrættet til avl og ved Kommissionens gennemførelsesforordning (EU) 2015/1020 (6) til æglæggende høner og mindre udbredte fjerkræarter bestemt til æglægning.

                  (5)

                  Den Europæiske Fødevaresikkerhedsautoritet (i det følgende benævnt »autoriteten«) konkluderede i sin udtalelse af 16. maj 2017 (7), at præparatet af Bacillus subtilis (ATCC PTA-6737) på de foreslåede anvendelsesbetingelser ikke har nogen skadelig virkning på dyrs eller menneskers sundhed eller på miljøet. Den konkluderede også, at tilsætningsstoffet har potentiale til at forbedre væksten hos smågrise fra fødsel til fravænning, når det tilsættes til søernes foder fra 3 uger før faring og indtil fravænning af smågrisene. Autoriteten mener ikke, at der er behov for særlige krav vedrørende overvågning efter markedsføringen. Den har også gennemgået den rapport om metoden til analyse af fodertilsætningsstoffet i foder, der blev forelagt af det ved forordning (EF) nr. 1831/2003 oprettede referencelaboratorium.

                  (6)

                  Vurderingen af præparatet af Bacillus subtilis (ATCC PTA-6737) viser, at betingelserne for godkendelse, jf. artikel 5 i forordning (EF) nr. 1831/2003, er opfyldt. Anvendelsen af dette præparat bør derfor godkendes som anført i bilaget til nærværende forordning.

                  (7)

                  Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

            VEDTAGET DENNE FORORDNING:
      Artikel 1
      Det i bilaget opførte præparat, der tilhører tilsætningsstofkategorien »zootekniske tilsætningsstoffer« og den funktionelle gruppe »tarmflorastabilisatorer«, tillades anvendt som fodertilsætningsstof på de betingelser, der er fastsat i bilaget.
      Artikel 2
      Denne forordning træder i kraft på tyvendedagen efter offentliggørelsen i Den Europæiske Unions Tidende.

         Denne forordning er bindende i alle enkeltheder og gælder umiddelbart i hver medlemsstat.
         Udfærdiget i Bruxelles, den 8. december 2017.

               På Kommissionens vegne

            Jean-Claude JUNCKER

               Formand

         (1)  EUT L 268 af 18.10.2003, s. 29.

         (2)  Kommissionens forordning (EU) nr. 107/2010 af 8. februar 2010 om godkendelse af Bacillus subtilis ATCC PTA-6737 som fodertilsætningsstof til slagtekyllinger (indehaver af godkendelsen er Kemin Europa N.V.) (EUT L 36 af 9.2.2010, s. 1).

         (3)  Kommissionens gennemførelsesforordning (EU) nr. 885/2011 af 5. september 2011 om godkendelse af Bacillus subtilis (ATCC PTA-6737) som fodertilsætningsstof til hønniker, slagteænder, vagtler, fasaner, agerhøns, perlehøns, duer, slagtegæs og strudse (indehaver af godkendelsen er Kemin Europa N.V.) (EUT L 229 af 6.9.2011, s. 3).

         (4)  Kommissionens gennemførelsesforordning (EU) nr. 306/2013 af 2. april 2013 om godkendelse af et præparat af Bacillus subtilis (ATCC PTA-6737) til fravænnede smågrise og andre fravænnede dyr af svinefamilien end Sus scrofa domesticus (indehaver af godkendelsen er Kemin Europa N.V.) (EUT L 91 af 3.4.2013, s. 5).

         (5)  Kommissionens gennemførelsesforordning (EU) nr. 787/2013 af 16. august 2013 om godkendelse af et præparat af Bacillus subtilis (ATCC PTA-6737) som tilsætningsstof til foder til slagtekalkuner og kalkuner opdrættet til avl (indehaver af godkendelsen er Kemin Europa N.V.) (EUT L 220 af 17.8.2013, s. 15).

         (6)  Kommissionens gennemførelsesforordning (EU) 2015/1020 af 29. juni 2015 om godkendelse af præparatet af Bacillus subtilis (ATCC PTA-6737) som fodertilsætningsstof til æglæggende høner og mindre udbredte fjerkræarter bestemt til æglægning (indehaver af godkendelsen er Kemin Europa N.V.) (EUT L 163 af 30.6.2015, s. 22).

         (7)  EFSA Journal 2017; 17(5):4855.

         BILAG

                     Tilsætningsstoffets identifikationsnummer

                     Navn på indehaveren af godkendelsen

                     Tilsætningsstof

                     Sammensætning, kemisk betegnelse, beskrivelse, analysemetode

                     Dyreart eller -kategori

                     Maksimumsalder

                     Minimumsindhold

                     Maksimumsindhold

                     Andre bestemmelser

                     Godkendelse gyldig til

                     CFU/kg fuldfoder med et vandindhold på 12 %

                        Kategori: zootekniske tilsætningsstoffer. Funktionel gruppe: tarmflorastabilisatorer

                     4b1823

                     Kemin Europa N.V.

                        Bacillus subtilis ATCC PTA-6737

                        Tilsætningsstoffets sammensætning

                     Præparat af Bacillus subtilis (ATCC PTA-6737), der indeholder mindst 1 × 1010 CFU/g tilsætningsstof
                     Fast form

                        Aktivstoffets karakteristika

                     Levedygtige sporer af Bacillus subtilis (ATCC PTA-6737)

                        Analysemetode
                         (1)

                     Optælling: pladespredningsmetode med anvendelse af trypton-soja-agar og termisk forbehandling af foderprøverne.
                     Identifikation: PFG-elektroforese (pulsed field gel electrophoresis).

                     Søer

                     —

                     1 × 108

                     —

                                 1.

                                 I brugsvejledningen for anvendelsen af tilsætningsstoffet og forblandinger angives oplagringsbetingelserne og stabilitet over for varmebehandling.

                                 2.

                                 Til anvendelse i søer fra tre uger før faring og i hele laktationsperioden.

                                 3.

                                 Til brugerne af tilsætningsstoffet og forblandingerne skal foderstofvirksomhedslederne iværksætte driftsprocedurer og administrative foranstaltninger med henblik på at imødegå risici ved anvendelse. I tilfælde, hvor risiciene ikke kan fjernes eller reduceres til et minimum ved hjælp af disse procedurer og foranstaltninger, må tilsætningsstoffet og forblandingerne kun anvendes med de fornødne personlige værnemidler, herunder åndedrætsværn.

                     29. december 2027

            (1)  Nærmere oplysninger om analysemetoderne findes på referencelaboratoriets hjemmeside: https://ec.europa.eu/jrc/en/eurl/feed-additives/evaluation-reports.


title: Kommissionens gennemførelsesforordning (EU) 2017/2273 af 8. december 2017 om ændring af forordning (EF) nr. 889/2008 om gennemførelsesbestemmelser til Rådets forordning (EF) nr. 834/2007 om økologisk produktion og mærkning af økologiske produkter, for så vidt angår økologisk produktion, mærkning og kontrol (EØS-relevant tekst. )

text:
               9.12.2017

               DA

               Den Europæiske Unions Tidende

               L 326/42

         KOMMISSIONENS GENNEMFØRELSESFORORDNING (EU) 2017/2273
   af 8. december 2017
   om ændring af forordning (EF) nr. 889/2008 om gennemførelsesbestemmelser til Rådets forordning (EF) nr. 834/2007 om økologisk produktion og mærkning af økologiske produkter, for så vidt angår økologisk produktion, mærkning og kontrol
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 834/2007 af 28. juni 2007 om økologisk produktion og mærkning af økologiske produkter og om ophævelse af forordning (EØF) nr. 2092/91 (1), særlig artikel 22, stk. 1, og
   ud fra følgende betragtninger:

               (1)

               Artikel 42 i Kommissionens forordning (EF) nr. 889/2008 (2) som ændret ved Kommissionens gennemførelsesforordning (EU) nr. 836/2014 (3) giver på visse betingelser undtagelsesvis mulighed for indtil den 31. december 2017, hvis der ikke er adgang til økologisk opdrættede kyllinger, at indsætte højst 18 uger gamle kyllinger til æglægning, der ikke er opdrættet økologisk.

               (2)

               Der har på EU-markedet ikke været adgang til økologisk opdrættede kyllinger til æglægning af en tilstrækkelig kvalitet eller mængde til at kunne opfylde læggehønsopdrætternes behov. For at give mere tid til at udvikle produktionen af økologiske kyllinger til æglægning bør perioden for anvendelse af de særlige produktionsregler, der tillader brugen af højst 18 uger gamle kyllinger til æglægning, der ikke er opdrættet økologisk, forlænges indtil den 31. december 2018.

               (3)

               Artikel 43 i forordning (EF) nr. 889/2008 som ændret ved gennemførelsesforordning (EU) nr. 836/2014 giver mulighed for i kalenderårene 2015, 2016 og 2017 undtagelsesvist at anvende højst 5 % ikkeøkologisk proteinfoder til svin og fjerkræ.

               (4)

               Der har på EU-markedet ikke været adgang til økologisk protein af en tilstrækkelig kvalitet eller mængde til at kunne opfylde de ernæringsmæssige behov hos svin og fjerkræ på økologiske landbrugsbedrifter. Produktionen af økologiske proteinafgrøder kan stadig ikke følge med efterspørgslen. Den periode, hvor det undtagelsesvist er muligt at bruge ikkeøkologisk proteinfoder i begrænset omfang, bør derfor forlænges indtil den 31. december 2018.

               (5)

               Forordning (EF) nr. 889/2008 bør derfor ændres.

               (6)

               Foranstaltningerne i denne forordning er i overensstemmelse med udtalelse fra Forskriftsudvalget for Økologisk Produktion —

         VEDTAGET DENNE FORORDNING:
   Artikel 1
   I forordning (EF) nr. 889/2008 foretages følgende ændringer:

               1)

               I artikel 42, litra b), ændres »31. december 2017« til »31. december 2018«.

               2)

               Artikel 43, andet afsnit, affattes således:
               »Den højst tilladte procentdel ikkeøkologisk proteinfoder pr. tolvmånedersperiode for disse arter er 5 % i kalenderåret 2018.«

         Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   Den anvendes fra den 1. januar 2018.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 8. december 2017.

            På Kommissionens vegne

         Jean-Claude JUNCKER

            Formand

      (1)  EUT L 189 af 20.7.2007, s. 1.

      (2)  Kommissionens forordning (EF) nr. 889/2008 af 5. september 2008 om gennemførelsesbestemmelser til Rådets forordning (EF) nr. 834/2007 om økologisk produktion og mærkning af økologiske produkter, for så vidt angår økologisk produktion, mærkning og kontrol (EUT L 250 af 18.9.2008, s. 1).

      (3)  Kommissionens gennemførelsesforordning (EU) nr. 836/2014 af 31. juli 2014 om ændring af forordning (EF) nr. 889/2008 om gennemførelsesbestemmelser til Rådets forordning (EF) nr. 834/2007 om økologisk produktion og mærkning af økologiske produkter, for så vidt angår økologisk produktion, mærkning og kontrol (EUT L 230 af 1.8.2014, s. 10).


title: Kommissionens gennemførelsesforordning (EU) 2017/2272 af 8. december 2017 om registrering af en betegnelse i registret over garanterede traditionelle specialiteter (»Kabanosy staropolskie« (GTS))

text:
               9.12.2017

               DA

               Den Europæiske Unions Tidende

               L 326/40

         KOMMISSIONENS GENNEMFØRELSESFORORDNING (EU) 2017/2272
   af 8. december 2017
   om registrering af en betegnelse i registret over garanterede traditionelle specialiteter (»Kabanosy staropolskie« (GTS))
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 26 og artikel 52, stk. 3, litra a), og
   ud fra følgende betragtninger:

               (1)

               I overensstemmelse med artikel 26 i forordning (EU) nr. 1151/2012 har Polen indgivet betegnelsen »Kabanosy staropolskie« med henblik på registrering i det register over garanterede traditionelle specialiteter, der er omhandlet i artikel 22 i forordning (EU) nr. 1151/2012. »Kabanosy staropolskie« er lange, tynde og tørrede pølser.

               (2)

               Betegnelsen »Kabanosy« er tidligere registreret (2) uden betegnelsesforbehold, jf. artikel 13, stk. 1, i Rådets forordning (EF) nr. 509/2006, som en garanteret traditionel specialitet (3).

               (3)

               Efter den nationale indsigelsesprocedure, der er omhandlet i artikel 26, stk. 1, andet afsnit, i forordning (EU) nr. 1151/2012 er betegnelsen »Kabanosy« blevet suppleret med udtrykket »staropolskie«. Dette supplerende udtryk angiver produktets traditionelle karakter, jf. artikel 26, stk. 1, tredje afsnit, i forordning (EU) nr. 1151/2012.

               (4)

               Ansøgningen om registrering af betegnelsen »Kabanosy staropolskie« blev indgivet til Kommissionen og efterfølgende offentliggjort i Den Europæiske Unions Tidende
                   (4).

               (5)

               Den 26. august 2016 modtog Kommissionen en begrundet indsigelse. Den 9. september 2016 videresendte Kommissionen den begrundede indsigelse.

               (6)

               Rumænien hævdede, at registreringen af »Kabanosy staropolskie« ville skade en eksisterende delvis enslydende betegnelse, nemlig »Cabanos«, som er den rumænske betegnelse for den rumænske udgave af »Kabanosy«. »Cabanos« er således betegnelsen for rumænsk tilberedt kød fremstillet af råmaterialer og under anvendelse af en produktionsteknologi, der i høj grad er lig med fremstillingen af »Kabanosy staropolskie«, som Polen har foreslået registreret som en garanteret traditionel specialitet (GTS).

               (7)

               Kommissionen konstaterede, at indsigelsen kunne antages, og opfordrede ved brev af 7. november 2016 Polen og Rumænien til i et tidsrum på tre måneder at føre drøftelser for at nå til enighed om en løsning i overensstemmelse med deres interne procedurer.

               (8)

               Der blev indgået en aftale mellem parterne. Polen meddelte Kommissionen resultatet af aftalen ved brev af 2. februar 2017.

               (9)

               Polen og Rumænien blev enige om, at beskyttelsen udelukkende omfatter udtrykket »Kabanosy staropolskie« i sin helhed. En sådan beskyttelse bør derfor hverken forhindre brugen af udtrykket »Kabanosy«i sig selv eller brugen af sproglige variationer af dette udtryk, som f.eks. »Cabanos«.

               (10)

               Kommissionen bemærker, at det i aftalen anerkendes, at »Kabanosy staropolskie« bør registreres som en GTS med henblik på en retfærdig anvendelse af de dertil knyttede rettigheder.

               (11)

               Betegnelsen »Kabanosy staropolskie« bør derfor opføres i registret over garanterede traditionelle specialiteter —

         VEDTAGET DENNE FORORDNING:
   Artikel 1
   Betegnelsen »Kabanosy staropolskie« (GTS) registreres hermed.
   Varespecifikationen for den garanterede traditionelle specialitet »Kabanosy« anses for at være specifikationen, jf. artikel 19 i forordning (EU) nr. 1151/2012, for den garanterede traditionelle specialitet »Kabanosy staropolskie«, der beskyttes med betegnelsesforbehold.
   »Kabanosy staropolskie« (GTS) er produkter i kategori 1.2, dvs. kødprodukter (opvarmet, saltet, røget m.m.) i bilag XI til Kommissionens gennemførelsesforordning (EU) nr. 668/2014 (5).
   Artikel 2
   Betegnelsen »Kabanosy staropolskie« (GTS) beskyttes i sin helhed. Udtrykket »Kabanosy«, inklusive sproglige variationer og oversættelser heraf, kan fortsat anvendes i hele Den Europæiske Union, forudsat at EU-rettens regler og principper overholdes.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 8. december 2017.

            På Kommissionens vegne

         Jean-Claude JUNCKER

            Formand

      (1)  EUT L 343 af 14.12.2012, s. 1.

      (2)  Kommissionens gennemførelsesforordning (EU) nr. 1044/2011 af 19. oktober 2011 om registrering af en betegnelse i registret over garanterede traditionelle specialiteter [Kabanosy (GTS)] (EUT L 275 af 20.10.2011, s. 16).

      (3)  Rådets forordning (EF) nr. 509/2006 af 20. marts 2006 om garanterede traditionelle specialiteter i forbindelse med landbrugsprodukter og fødevarer (EUT L 93 af 31.3.2006, s. 1). Ophævet og erstattet af forordning (EU) nr. 1151/2012.

      (4)  EUT C 188 af 27.5.2016, s. 6.

      (5)  Kommissionens gennemførelsesforordning (EU) nr. 668/2014 af 13. juni 2014 om fastlæggelse af regler for anvendelsen af Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer (EUT L 179 af 19.6.2014, s. 36).


title: Kommissionens gennemførelsesforordning (EU) 2017/2274 af 8. december 2017 om godkendelse af en ny anvendelse af et præparat af 6-fytase (EC 3.1.3.26) produceret af Komagataella pastoris (DSM 23036) som tilsætningsstof til foder til fisk (indehaver af godkendelsen er Huvepharma EOOD) (EØS-relevant tekst. )

text:
                  9.12.2017

                  DA

                  Den Europæiske Unions Tidende

                  L 326/44

            KOMMISSIONENS GENNEMFØRELSESFORORDNING (EU) 2017/2274
      af 8. december 2017
      om godkendelse af en ny anvendelse af et præparat af 6-fytase (EC 3.1.3.26) produceret af Komagataella pastoris (DSM 23036) som tilsætningsstof til foder til fisk (indehaver af godkendelsen er Huvepharma EOOD)
      (EØS-relevant tekst)
      EUROPA-KOMMISSIONEN HAR —
      under henvisning til traktaten om Den Europæiske Unions funktionsmåde,
      under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 9, stk. 2, og
      ud fra følgende betragtninger:

                  (1)

                  Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for meddelelse af sådanne godkendelser.

                  (2)

                  Der er i overensstemmelse med artikel 7 i forordning (EF) nr. 1831/2003 indgivet en ansøgning om godkendelse af et præparat af 6-fytase (EC 3.1.3.26) produceret af Komagataella pastoris (DSM 23036) som tilsætningsstof til foder til fisk. Ansøgningen var vedlagt de oplysninger og dokumenter, der kræves i henhold til artikel 7, stk. 3, i forordning (EF) nr. 1831/2003.

                  (3)

                  Ansøgningen vedrører godkendelse i tilsætningsstofkategorien »teknologiske tilsætningsstoffer« af et præparat af 6-fytase (EC 3.1.3.26) produceret af Komagataella pastoris (DSM 23036) som fodertilsætningsstof til fisk.

                  (4)

                  Præparatet blev ved Kommissionens gennemførelsesforordning (EU) nr. 98/2012 (2) tilladt anvendt i ti år til slagtekyllinger og slagtekalkuner, hønniker, kalkuner opdrættet til avl, æglæggende høner, andre fuglearter bestemt til slagtning og æglægning, fravænnede smågrise, slagtesvin og søer.

                  (5)

                  Den Europæiske Fødevaresikkerhedsautoritet (i det følgende benævnt »autoriteten«) konkluderede i sin udtalelse af 21. marts 2017 (3), at 6-fytase (EC 3.1.3.26) produceret af Komagataella pastoris (CECT 23036) på de foreslåede anvendelsesbetingelser ikke har nogen skadelig virkning på dyrs eller menneskers sundhed eller på miljøet. Den konkluderede, at tilsætningsstoffet er potentielt effektivt i regnbueørred og laks, og denne konklusion kan ekstrapoleres til alle fisk. Autoriteten mener ikke, at der er behov for særlige krav vedrørende overvågning efter markedsføringen. Den har også gennemgået den rapport om metoden til analyse af fodertilsætningsstoffet i foder, der blev forelagt af det ved forordning (EF) nr. 1831/2003 oprettede referencelaboratorium.

                  (6)

                  Vurderingen af præparatet af 6-fytase (EC 3.1.3.26) produceret af Komagataella pastoris (DSM 23036) viser, at betingelserne for godkendelse, jf. artikel 5 i forordning (EF) nr. 1831/2003, er opfyldt. Anvendelsen af dette præparat bør derfor godkendes som anført i bilaget til nærværende forordning.

                  (7)

                  Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

            VEDTAGET DENNE FORORDNING:
      Artikel 1
      Det i bilaget opførte præparat, der tilhører fodertilsætningsstofkategorien »zootekniske tilsætningsstoffer« og den funktionelle gruppe »fordøjelighedsfremmende stoffer«, godkendes som fodertilsætningsstof på de betingelser, der er fastsat i bilaget.
      Artikel 2
      Denne forordning træder i kraft på tyvendedagen efter offentliggørelsen i Den Europæiske Unions Tidende.

         Denne forordning er bindende i alle enkeltheder og gælder umiddelbart i hver medlemsstat.
         Udfærdiget i Bruxelles, den 8. december 2017.

               På Kommissionens vegne

            Jean-Claude JUNCKER

               Formand

         (1)  EUT L 268 af 18.10.2003, s. 29.

         (2)  Kommissionens gennemførelsesforordning (EU) nr. 98/2012 af 7. februar 2012 om godkendelse af 6-fytase (EC 3.1.3.26) produceret af Pichia pastoris (DSM 23036) som tilsætningsstof til foder til slagtekyllinger og slagtekalkuner, hønniker, kalkuner opdrættet til avl, æglæggende høner, andre fuglearter bestemt til slagtning og æglægning, fravænnede smågrise, slagtesvin og søer (indehaver af godkendelsen er Huvepharma AD) (EUT L 35 af 8.2.2012, s. 6).

         (3)  EFSA Journal 2017;15(4):4763.

         BILAG

                     Tilsætningsstoffets identifikationsnummer

                     Navn på indehaveren af godkendelsen

                     Tilsætningsstof

                     Sammensætning, kemisk betegnelse, beskrivelse, analysemetode

                     Dyreart eller -kategori

                     Maksimumsalder

                     Minimumsindhold

                     Maksimumsindhold

                     Andre bestemmelser

                     Godkendelse gyldig til

                     Aktive enheder/kg fuldfoder med et vandindhold på 12 %

                        Kategori: zootekniske tilsætningsstoffer. Funktionel gruppe: fordøjelighedsfremmende stoffer

                     4a16

                     Huvepharma EOOD

                     6-fytase
                     (EC 3.1.3.26)

                        Tilsætningsstoffets sammensætning

                     Præparat af 6-fytase (EC 3.1.3.26) produceret af Komagataella pastoris (DSM 23036) med en aktivitet på mindst:

                                 4 000  OTU (1)) /g i fast form

                                 8 000  OTU/g i flydende form

                        Aktivstoffets karakteristika

                     6-fytase (EC 3.1.3.26) produceret af Komagataella pastoris (DSM 23036)

                        Analysemetode
                         (2)

                     Kvantificering af 6-fytase i foder:
                     Kolorimetri baseret på kvantificering af det uorganiske fosfat, der frigives af enzymet fra natriumfytat.

                     Fisk.

                     —

                     500 OTU

                     —

                                 1.

                                 I brugsvejledningen for anvendelsen af tilsætningsstoffet og forblandinger angives oplagringsbetingelserne og stabilitet over for varmebehandling.

                                 2.

                                 Til brug i foder med indhold af fytinbundet fosfor på over 0,23 %.

                                 3.

                                 Til brugerne af tilsætningsstoffet og forblandingerne skal foderstofvirksomhedslederne iværksætte driftsprocedurer og administrative foranstaltninger med henblik på at imødegå risici ved anvendelse. Hvis disse risici ikke kan fjernes eller begrænses til et minimum ved hjælp af sådanne procedurer og foranstaltninger, skal tilsætningsstoffet og forblandingerne anvendes med personlige værnemidler, herunder åndedrætsværn og hudbeskyttelse.

                     29.12.2027

            (1)  1 OTU er den mængde enzym, der katalyserer frigivelsen af 1 mikromol uorganisk fosfat pr. minut fra 5,1 mM natriumfytat i citratbuffer med en pH-værdi på 5,5 ved 37 °C målt som den blå farve i P-molybdatkomplekset ved 820 nm.

            (2)  Nærmere oplysninger om analysemetoderne findes på referencelaboratoriets hjemmeside: http://ec.europa.eu/jrc/en/eurl/feed-additives/evaluation-reports


title: Kommissionens gennemførelsesforordning (EU) 2017/2275 af 8. december 2017 om godkendelse af en ny anvendelse af præparatet af Lactobacillus acidophilus (CECT 4529) som tilsætningsstof til foder til slagtekyllinger (indehaver af godkendelsen er Centro Sperimentale del Latte) (EØS-relevant tekst. )

text:
                  9.12.2017

                  DA

                  Den Europæiske Unions Tidende

                  L 326/47

            KOMMISSIONENS GENNEMFØRELSESFORORDNING (EU) 2017/2275
      af 8. december 2017
      om godkendelse af en ny anvendelse af præparatet af Lactobacillus acidophilus (CECT 4529) som tilsætningsstof til foder til slagtekyllinger (indehaver af godkendelsen er Centro Sperimentale del Latte)
      (EØS-relevant tekst)
      EUROPA-KOMMISSIONEN HAR —
      under henvisning til traktaten om Den Europæiske Unions funktionsmåde,
      under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 9, stk. 2, og
      ud fra følgende betragtninger:

                  (1)

                  Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for meddelelse af sådanne godkendelser.

                  (2)

                  Der er i overensstemmelse med artikel 7 i forordning (EF) nr. 1831/2003 indgivet en ansøgning om godkendelse af en ny anvendelse af præparatet af Lactobacillus acidophilus (CECT 4529). Ansøgningen var vedlagt de oplysninger og dokumenter, der kræves i henhold til artikel 7, stk. 3, i forordning (EF) nr. 1831/2003.

                  (3)

                  Ansøgningen vedrører godkendelse i tilsætningsstofkategorien »zootekniske tilsætningsstoffer« af præparatet af Lactobacillus acidophilus (CECT 4529) som tilsætningsstof til foder til slagtekyllinger.

                  (4)

                  Præparatet af Lactobacillus acidophilus (CECT 4529), der tilhører tilsætningsstofkategorien »zootekniske tilsætningsstoffer«, blev ved Kommissionens gennemførelsesforordning (EU) 2015/38 tilladt anvendt i ti år som tilsætningsstof til foder til æglæggende høner (2).

                  (5)

                  Den Europæiske Fødevaresikkerhedsautoritet (i det følgende benævnt »autoriteten«) konkluderede i sin udtalelse af 21. marts 2017 (3), at præparatet af Lactobacillus acidophilus (CECT 4529) på de foreslåede anvendelsesbetingelser ikke har nogen skadelig virkning på dyrs eller menneskers sundhed eller på miljøet. Den konkluderede også, at tilsætningsstoffet kun har potentiale til at forbedre vægtforøgelsen/den endelige vægt ifølge to af tre vurderede undersøgelser. To andre undersøgelser blev udelukket på grund af fuglenes usædvanlig høje dødelighed og ringe resultater med hensyn til vækst. Autoriteten mener ikke, at der er behov for særlige krav vedrørende overvågning efter markedsføringen. Den har også gennemgået den rapport om metoden til analyse af fodertilsætningsstoffet i foder, der blev forelagt af det ved forordning (EF) nr. 1831/2003 oprettede referencelaboratorium.

                  (6)

                  Dog blev den pågældende dokumentation anset for at være en tilstrækkelig indikator for forbedring af zootekniske parametre for vægtforøgelse. Det blev derfor vurderet, at de fremlagte data opfylder betingelserne for dokumentation af tilsætningsstoffets effektivitet med hensyn til slagtekyllinger.

                  (7)

                  Vurderingen af præparatet af Lactobacillus acidophilus (CECT 4529) viser, at betingelserne for godkendelse, jf. artikel 5 i forordning (EF) nr. 1831/2003, er opfyldt. Anvendelsen af dette præparat bør derfor godkendes som anført i bilaget til nærværende forordning.

                  (8)

                  Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

            VEDTAGET DENNE FORORDNING:
      Artikel 1
      Det i bilaget opførte præparat, der tilhører tilsætningsstofkategorien »zootekniske tilsætningsstoffer« og den funktionelle gruppe »tarmflorastabilisatorer«, tillades anvendt som fodertilsætningsstof på de betingelser, der er fastlagt i bilaget.
      Artikel 2
      Denne forordning træder i kraft på tyvendedagen efter offentliggørelsen i Den Europæiske Unions Tidende.

         Denne forordning er bindende i alle enkeltheder og gælder umiddelbart i hver medlemsstat.
         Udfærdiget i Bruxelles, den 8. december 2017.

               På Kommissionens vegne

            Jean-Claude JUNCKER

               Formand

         (1)  EUT L 268 af 18.10.2003, s. 29.

         (2)  Kommissionens gennemførelsesforordning (EU) 2015/38 af 13. januar 2015 om godkendelse af et præparat af Lactobacillus acidophilus CECT 4529 som fodertilsætningsstof til æglæggende høner og om ændring af forordning (EF) nr. 1520/2007 (indehaver af godkendelsen er Centro Sperimentale del Latte) (EUT L 8 af 14.1.2015, s. 4).

         (3)  EFSA Journal 2017; 15(4):4762.

         BILAG

                     Tilsætningsstoffets identifikationsnummer

                     Navn på indehaveren af godkendelsen

                     Tilsætningsstof

                     Sammensætning, kemisk betegnelse, beskrivelse, analysemetode

                     Dyreart eller -kategori

                     Maksimumsalder

                     Minimumsindhold

                     Maksimumsindhold

                     Andre bestemmelser

                     Godkendelse gyldig til

                     CFU/kg fuldfoder med et vandindhold på 12 %

                        Kategori: zootekniske tilsætningsstoffer. Funktionel gruppe: tarmflorastabilisatorer

                     4b1715

                     Centro Sperimentale del latte

                        Lactobacillus acidophilus CECT 4529

                        Tilsætningsstoffets sammensætning

                     Præparat af Lactobacillus acidophilus CECT 4529, der indeholder mindst: 5 × 1010 CFU/g tilsætningsstof (fast form).

                        Aktivstoffets karakteristika

                     Levedygtige celler af Lactobacillus acidophilus CECT 4529

                        Analysemetode
                         (1)

                     Optælling: pladespredningsmetode under anvendelse af MRS-agar (EN 15787).
                     Identifikation: PFG-elektroforese (pulsed field gel electrophoresis).

                     Slagtekyllinger

                     —

                     1 × 109

                     —

                                 1.

                                 I brugsvejledningen for anvendelsen af tilsætningsstoffet og forblandinger angives oplagringsbetingelserne og stabilitet over for varmebehandling.

                                 2.

                                 Foderstofvirksomhedslederne skal fastlægge driftsprocedurer og administrative foranstaltninger for brugerne af tilsætningsstoffet og forblandingerne skal med henblik på at imødegå risici ved anvendelse. Hvis disse risici ikke kan fjernes eller begrænses til et minimum ved hjælp af sådanne procedurer og foranstaltninger, skal tilsætningsstoffet og forblandingerne anvendes med personlige værnemidler, herunder øjen- og hudbeskyttelse samt åndedrætsværn.

                     29.12.2027

            (1)  Nærmere oplysninger om analysemetoderne findes på hjemmesiden for EU-referencelaboratoriet for fodertilsætningsstoffer: https://ec.europa.eu/jrc/en/eurl/feed-additives/evaluation-reports.


title: Kommissionens gennemførelsesforordning (EU) 2018/527 af 28. marts 2018 om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser »Patata dell'Alto Viterbese« (BGB)

text:
               5.4.2018

               DA

               Den Europæiske Unions Tidende

               L 89/7

         KOMMISSIONENS GENNEMFØRELSESFORORDNING (EU) 2018/527
   af 28. marts 2018
   om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser »Patata dell'Alto Viterbese« (BGB)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
   ud fra følgende betragtninger:

               (1)

               Kommissionen har i overensstemmelse med artikel 53, stk. 1, første afsnit, i forordning (EU) nr. 1151/2012 behandlet Italiens ansøgning om godkendelse af en ændring af varespecifikationen for den beskyttede geografiske betegnelse »Patata dell'Alto Viterbese«, der er registreret i ved Kommissionens forordning (EU) nr. 159/2014 (2).

               (2)

               Da der er tale om en væsentlig ændring, jf. artikel 53, stk. 2, i forordning (EU) nr. 1151/2012, har Kommissionen i medfør af artikel 50, stk. 2, litra a), i samme forordning offentliggjort ændringsansøgningen i Den Europæiske Unions Tidende
                   (3).

               (3)

               Da Kommissionen ikke har modtaget indsigelser, jf. artikel 51 i forordning (EU) nr. 1151/2012, skal ændringen af varespecifikationen godkendes —

         VEDTAGET DENNE FORORDNING:
   Artikel 1
   Den ændring af varespecifikationen, der er offentliggjort i Den Europæiske Unions Tidende, og som vedrører betegnelsen »Patata dell'Alto Viterbese« (BGB), godkendes.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 28. marts 2018.

            På Kommissionens vegne

            For formanden

         Phil HOGAN

            Medlem af Kommissionen

      (1)  EUT L 343 af 14.12.2012, s. 1.

      (2)  Kommissionens gennemførelsesforordning (EU) nr. 159/2014 af 13. februar 2014 om registrering af en betegnelse i registret over beskyttede oprindelsesbetegnelser og beskyttede geografiske betegnelser (Patata dell'Alto Viterbese (BGB)) (EUT L 52 af 21.2.2014, s. 5).

      (3)  EUT C 391 af 18.11.2017, s. 14.


title: Kommissionens gennemførelsesforordning (EU) 2018/554 af 9. april 2018 om ændring af Rådets gennemførelsesforordning (EU) nr. 412/2013 om indførelse af en endelig antidumpingtold og endelig opkrævning af den midlertidige told på importen af bordservice og køkkenartikler af keramisk materiale med oprindelse i Folkerepublikken Kina

text:
               10.4.2018

               DA

               Den Europæiske Unions Tidende

               L 92/4

         KOMMISSIONENS GENNEMFØRELSESFORORDNING (EU) 2018/554
   af 9. april 2018
   om ændring af Rådets gennemførelsesforordning (EU) nr. 412/2013 om indførelse af en endelig antidumpingtold og endelig opkrævning af den midlertidige told på importen af bordservice og køkkenartikler af keramisk materiale med oprindelse i Folkerepublikken Kina
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) 2016/1036 af 8. juni 2016 om beskyttelse mod dumpingimport fra lande, der ikke er medlemmer af Den Europæiske Union (1), særlig artikel 9, stk. 5, og
   ud fra følgende betragtninger:

               (1)

               Ved Rådets gennemførelsesforordning (EU) nr. 412/2013 (2) af 13. maj 2013 indførtes en endelig antidumpingtold på importen af bordservice og køkkenartikler af keramisk materiale med oprindelse i Folkerepublikken Kina.

               (2)

               Den 10. juni 2017 anmodede en kinesisk eksporterende producent Kommissionen om at ændre gennemførelsesforordning (EU) nr. 412/2013 med henblik på gengivelse af virksomhedens fulde navn på engelsk som anført i dennes erhvervslicens. I betragtning af den underliggende dokumentation accepterede Kommissionen denne anmodning.

               (3)

               I lyset af ovenstående bør artikel 1, stk. 2, i forordning (EU) nr. 412/2013 derfor ændres.

               (4)

               Denne forordning er i overensstemmelse med udtalelsen fra det udvalg, der er nedsat i medfør af artikel 15, stk. 1, i forordning (EU) 2016/1036 —

         VEDTAGET DENNE FORORDNING:
   Artikel 1
   Artikel 1, stk. 2, i Rådets gennemførelsesforordning (EU) nr. 412/2013 affattes således:

      »2.   Den endelige antidumpingtold fastsættes til følgende af nettoprisen, frit Unionens grænse, ufortoldet, for de i stk. 1 omhandlede varer fremstillet af nedenstående virksomheder:

                  Virksomhed

                  Told (i %)

                  Taric-tillægskode

                  Hunan Hualian China Industry Co., Ltd; Hunan Hualian Ebillion China Industry Co., Ltd; Hunan Liling Hongguanyao China Industry Co., Ltd; Hunan Hualian Yuxiang China Industry Co., Ltd

                  18,3

                  B349

                  Guangxi Sanhuan Enterprise Group Holding Co., Ltd

                  13,1

                  B350

                  CHL Porcelain Industries Ltd

                  23,4

                  B351

                  Shandong Zibo Niceton-Marck Huaguang Ceramics Limited; Zibo Huatong Ceramics Co., Ltd; Shandong Silver Phoenix Co., Ltd; Niceton Ceramics (Linyi) Co., Ltd; Linyi Jingshi Ceramics Co., Ltd; Linyi Silver Phoenix Ceramics Co., Ltd; Linyi Chunguang Ceramics Co., Ltd; Linyi Zefeng Ceramics Co., Ltd

                  17,6

                  B352

                  Guangxi Province Beiliu City Laotian Ceramics Co., Ltd

                  22,9

                  B353

                  Virksomheder opført i bilag I

                  17,9

                  Alle andre virksomheder

                  36,1

                  B999 «

   Artikel 2
   Denne forordning træder i kraft dagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 9. april 2018.

            På Kommissionens vegne

         Jean-Claude JUNCKER

            Formand

      (1)  EUT L 176 af 30.6.2016, s. 21.

      (2)  Rådets gennemførelsesforordning (EU) nr. 412/2013 af 13. maj 2013 om indførelse af en endelig antidumpingtold og endelig opkrævning af den midlertidige told på importen af bordservice og køkkenartikler af keramisk materiale med oprindelse i Folkerepublikken Kina (EUT L 131 af 15.5.2013, s. 1).


title: Kommissionens gennemførelsesforordning (EU) 2018/557 af 9. april 2018 om ændring af gennemførelsesforordning (EU) nr. 641/2014 for så vidt angår meddelelse om forhøjelse af loftet for den generelle arealbetalingsordning, som omhandlet i artikel 36, stk. 4, i Europa-Parlamentets og Rådets forordning (EU) nr. 1307/2013

text:
               11.4.2018

               DA

               Den Europæiske Unions Tidende

               L 93/1

         KOMMISSIONENS GENNEMFØRELSESFORORDNING (EU) 2018/557
   af 9. april 2018
   om ændring af gennemførelsesforordning (EU) nr. 641/2014 for så vidt angår meddelelse om forhøjelse af loftet for den generelle arealbetalingsordning, som omhandlet i artikel 36, stk. 4, i Europa-Parlamentets og Rådets forordning (EU) nr. 1307/2013
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1307/2013 af 17. december 2013 om fastsættelse af regler for direkte betalinger til landbrugere under støtteordninger inden for rammerne af den fælles landsbrugspolitik og om ophævelse af Rådets forordning (EF) nr. 637/2008 og Rådets forordning (EF) nr. 73/2009 (1), særlig artikel 36, stk. 4, og
   ud fra følgende betragtninger:

               (1)

               I Kommissionens gennemførelsesforordning (EU) nr. 641/2014 (2) fastlægges der gennemførelsesbestemmelser til forordning (EU) nr. 1307/2013 om fastsættelse af regler for direkte betalinger til landbrugere under støtteordninger inden for rammerne af den fælles landbrugspolitik.

               (2)

               Forordning (EU) nr. 1307/2013 blev ændret ved Europa-Parlamentets og Rådets forordning (EU) 2017/2393 (3), bl.a. artikel 36, stk. 4, i forordning (EU) nr. 1307/2013, hvorved de medlemsstater, der anvender den generelle arealbetalingsordning, får mulighed for at forhøje deres loft for den generelle arealbetalingsordning.

               (3)

               I lyset af de ændringer, der er foretaget i artikel 36, stk. 4, i forordning (EU) nr. 1307/2013, bør der fastsættes regler for meddelelse om forhøjelse af loftet for den generelle arealbetalingsordning.

               (4)

               Gennemførelsesforordning (EU) nr. 641/2014 bør derfor ændres.

               (5)

               Foranstaltningerne i denne forordning er i overensstemmelse med udtalelse fra Forvaltningskomitéen for Direkte Betalinger —

         VEDTAGET DENNE FORORDNING:
   Artikel 1
   Ændring af gennemførelsesforordning (EU) nr. 641/2014
   I gennemførelsesforordning (EU) nr. 641/2014 indsættes som artikel 16a følgende:

      »Artikel 16a
      Meddelelse om forhøjelse af loftet for den generelle arealbetalingsordning, som omhandlet i artikel 36, stk. 4, i forordning (EU) nr. 1307/2013
      Når en medlemsstat underretter Kommissionen om sine beslutninger i henhold til artikel 36, stk. 4, i forordning (EU) nr. 1307/2013, skal de oplysninger, der forelægges Kommissionen, bestå af procentsatser af de årlige nationale lofter, der er anført i bilag II til nævnte forordning, efter fradrag af de beløb, der følger af anvendelsen af artikel 47, stk. 1, i nævnte forordning for hvert kalenderår fra 2018 til 2020.«

   Artikel 2
   Ikrafttræden
   Denne forordning træder i kraft på syvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 9. april 2018.

            På Kommissionens vegne

         Jean-Claude JUNCKER

            Formand

      (1)  EUT L 347 af 20.12.2013, s. 608.

      (2)  Kommissionens gennemførelsesforordning (EU) nr. 641/2014 af 16. juni 2014 om gennemførelsesbestemmelser til Europa-Parlamentets og Rådets forordning (EU) nr. 1307/2013 om fastsættelse af regler for direkte betalinger til landbrugere under støtteordninger inden for rammerne af den fælles landbrugspolitik (EUT L 181 af 20.6.2014, s. 74).

      (3)  Europa-Parlamentets og Rådets forordning (EU) 2017/2393 af 13. december 2017 om ændring af forordning (EU) nr. 1305/2013 om støtte til udvikling af landdistrikterne fra Den Europæiske Landbrugsfond for Udvikling af Landdistrikterne (ELFUL), (EU) nr. 1306/2013 om finansiering, forvaltning og overvågning af den fælles landbrugspolitik, (EU) nr. 1307/2013 om fastsættelse af regler for direkte betalinger til landbrugere under støtteordninger inden for rammerne af den fælles landbrugspolitik, (EU) nr. 1308/2013 om en fælles markedsordning for landbrugsprodukter og (EU) nr. 652/2014 om bestemmelser vedrørende forvaltning af udgifter i tilknytning til fødevarekæden, dyresundhed og dyrevelfærd samt til plantesundhed og planteformeringsmateriale (EUT L 350 af 29.12.2017, s. 15).